Diari Oficial de la Generalitat Valenciana


Sumari del DOGV 3004, del 02-06-1997 (1997/8005)

DECRET 163/1997, de 13 de maig, del Govern Valencià, pel qual accepta la cessió gratuïta de la propietat de l'immoble de 800 m2 de superfície, situat al carrer d'Ausiàs March, en projecte, de Foios, destinat a la construcció d'una Oficina Comarcal Agrària, realitzada per l'ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/05/13/163/dof/vci/html**

### Dades del document

Número de DOGV
:   3004

Data del DOGV
:   02-06-1997

Secció del DOGV
:   DISPOSICIONS GENERALS

Número del document
:   1997/8005


Data del document
:   13-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 163/1997, de 13 de maig, del Govern Valencià, pel qual accepta la cessió gratuïta de la propietat de l'immoble de 800 m2 de superfície, situat al carrer d'Ausiàs March, en projecte, de Foios, destinat a la construcció d'una Oficina Comarcal Agrària, realitzada per l'ajuntament d'aquest municipi.
  
L'Ajuntament de Foios, en la sessió del dia 14 de març de 1996, acordà la cessió gratuïta a la Generalitat Valenciana de la propietat de l'immoble situat al carrer d'Ausiàs March, en projecte, propietat de l'ajuntament.
  
La cessió es realitza amb la finalitat determinant que s'hi construesca una Oficina Comarcal Agrària.
  
A petició de la consellera d'Agricultura i Medi Ambient, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 13 de maig de 1997,
  
  
DECRETE
  
  
Article 1
  
Acceptar la cessió gratuïta de la propietat, realitzada per l'Ajuntament de Foios, de l'immoble de 800 m2 de superfície, situat en la unitat d'actuació 6, polígon de la Salut, que confronta: nord, resta de la finca de la qual se segrega; sud, carrer que limita amb el polígon industrial El Molí; est, amb un altre carrer en projecte; i oest, amb el carrer Periodista Badia, també en projecte.
  
Aquesta s'haurà de segregar de la inscrita en el Registre de la Propietat de Montcada, volum 1.696, llibre 70, foli 655, finca 6.437.
  
  
Article 2
  
La cessió gratuïta efectuada per l'Ajuntament de Foios es fa amb la finalitat exclusiva de construir a l'immoble una Oficina Comarcal Agrària; les obres s'hauran d'iniciar en el termini de 3 anys, comptadors des de l'endemà de la formalització de l'escriptura pública de cessió.
  
  
Article 3
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
  
  
DISPOSICIÓ FINAL
  
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
  
València, 13 de maig de 1997
  
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI